Abxaziya futbol terma jamoasi ConIFA bayrog‘i ostidagi jahon chempionati finaliga chiqdi

Futbol bo‘yicha Abxaziya terma jamoasi Mustaqil futbol assotsiatsiyalari konfederatsiyasi (ConIFA) bayrog‘i ostida bo‘lib o‘tayotgan jahon chempionati finaliga chiqdi. Abxaziya termasi yarim finalda Shimoliy Kiprni 2:0 hisobida mag‘lubiyatga uchratdi, deb xabar bermoqda “TASS”.

 Kadr: YouTube
Bugun, 5-iyun kuni musobaqa finalida Abxaziya futbolchilari Panjob termasiga qarshi maydonga chiqadi.
ConIFA jahon chempionati 28-may kuni Abxaziyada start olgandi. Turnir mezboni bunga qadar G‘arbiy Armaniston (1:0), Chagos orollari (9:0) va Laplandiya (2:0) termalarini mag‘lubiyatga uchratgan edi.
Ma’lumot uchun, Mustaqil futbol assotsiatsiyalari konfederatsiyasi 2013-yilda tashkil topgan bo‘lib, uning tarkibiga dunyoning 5 qit’asidan jami 36 jamoa kiritilgan. Bu yilgi jahon chempionatida 12 ta terma jamoa ishtirok etmoqda.